Gloria Cuenca Bescós

**Gloria Cuenca Bescós** (Lagunillas del Zulia, Venezuela, 1958ko irailaren 20a) Venezuelan jaiotako espainiar paleontologo, geologo, irakasle eta ikertzaile bat da. 2019an Zaragozako Unibertsitateko Paleontologia Katedra bete zuen lehen emakumea izan zen, eta bigarrena Unibertsitate horretako Geologia Fakultatean.

## Lan ibilbidea 
Gloria Cuenca geologoa, paleontologoa eta Zaragozako Unibertsitateko ikertzaile lanetan hasi zen 1987 urtean, eta 1992 urtean unibertsitateko irakasle lanetan, Geologia Zientzietako lizentziaturako zenbait ikasgairekin, hala nola Paleontologia Orokorra, Mikropaleontologia, Paleobiologia, Ornodunen eta Gizakien Paleontologia eta Landa-lana. Horrez gain, Aragosaurus proiektuan parte hartzen hasi zen 1987an, eta Atapuercakoan 1991n. Azken aztarnategi horretako ikerketa taldeko kide gisa 1997an Asturiasko Printzea Saria eta 2018an Aragoiko Gorteen domina jaso zituen. 2016 urtetik 2021 urtera Aragoiko Ingurumen Zientzien Ikerketarako Unibertsitate Institutuko (IUCA) zuzendaria izan da.

2019 urtean Paleontologia Katedra bete zuen Zaragozako Unibertsitatean eta bigarren emakumea bihurtu zen Geologia Fakultatean Unibertsitate horretan.

### Ikerketa 
Gloria Cuenca, zientzia arloan egindako lanarengatik, Aragoiko Ingurumen Zientzien Ikerketarako Unibertsitate Institutuko zuzendari izendatu zuten.

Ehun hitzalditik gora eman ditu, gehienak Ornodunen, Mesozoikoko eta Kuaternarioko ugaztunen, dinosauroen, iraganeko klimen eta paisaien berreraikuntzari eta Kuaternarioko aztarnategien datazioari buruzkoak.

Tesi-epaimahai askotako kidea izan da, eta Espainiako (Zaragozako Unibertsitatea, Granadako Unibertsitatea, Euskal Herriko Unibertsitatea, Bartzelonako Unibertsitate Autonomoa eta Madrilgo Unibertsitate Konplutentsea) eta Frantziako (Ministère de l’Education Nationale, de l’Enseignement Supérieur et de la Recherche Ministère de l’Ecologie et Dépéle du Durement) unibertsitateetako doktoretza-epaimahaikide izendatu zuten. Museum Nacional d’Histoire Naturelle. Paris).

### Proiektuak 
Gutxienez, estatuko eta autonomia-erkidegoetako 14 I+G (ikerkuntza eta garapena) proiektutan hartu du parte, eta erakunde publikoek finantzatutako beste 21 proiektu zuzendu zituen edo haietan parte hartu zuen. 200 argitalpen zientifiko baino gehiago ditu, horietatik 110 Science Citation Index-eko aldizkarietan, 56 artikulu luze eta 15 laburpen dituztenak, eta mailarik altueneko inpaktu-indizeak dituztenak; gainerakoak, nazioarteko eta hedapen txikiagoko aldizkarietan, liburu-kapituluetan eta zientziaren dibulgazioan.

Aragosaurus taldeko gainerako kideekin batera, Paleontologiaren zientzia zabaltzen du bere aragosaurus webgunetik eta Aragoiko Ingurumen Zientzien Ikerketarako Unibertsitate Institututik.

## Sariak eta aintzatespenak 
Bere ibilbidean zehar hainbat sari jaso ditu:

* 2018an, Aragoiko Gorteen Domina jaso zuen, Aragoiko emakume ikertzaileei emandako parlamentu autonomikoaren sari gorena. Saria Gloria Cuenca Bescósek, Azucena Gracia Royo, María Jesús Lázaro, Pilar Gayán Sanz, Julia Herrero Albillos eta Concepción Gimeno ikerlariekin batera jaso zuen, Aragoiko gizartearen zientziari, ezagutzari, I+G+Bari eta aurrerapenari hainbat diziplinatan egindako ekarpenarengatik.

## Erreferentziak 
## Kanpo estekak 
* Gloria Cuencari buruzko podcast-a

* Ciencias Tierra UNIZAR, Gloria Cuenca Bescós
* Web Aragosaurus